༄༅། །སྤྲོས་མེད་རྒྱུན་གྱི་རྣལ་འབྱོར་བཞུགས་པ་དགེ་ལེགས་འཕེལ།། སྐྱབས་འགྲོ་སེམས་བསྐྱེད་བྱས་རྗེས། ཧཱུཾ། རང་གི་འདུག་གནས་རྡོ་རྗེའི་ས་
གཞི། ར་བ། གུར། མེ་རི་དང་བཅས་པའི་དབུས་སུ་རང་ཉིད་གནས་པའི་མདུན་གྱི་ནམ་མཁར་སེང་གེས་བཏེགས་པའི་རིན་པོ་ཆེའི་ཁྲི། པདྨ། ཉི་མ། མ་ཧེ། གཤིན་རྗེ་བརྩེགས་པའི་གདན་གྱི་སྟེང་དུ། རྩ་བའི་བླ་མ་འཇམ་
པའི་དབྱངས་གཤིན་རྗེའི་གཤེད་དམར་པོ་ཞལ་གཅིག་ཕྱག་གཉིས་པ། ཕྱག་གཡས་ན་འཇིག་རྟེན་གསུམ་འདུལ་བའི་དབྱུག་པ་དཀར་པོ་འཕྱར་བའི་ཚུལ་དུ་འཛིན་ཞིང༌། གཡོན་པས་བདུད་མཐའ་དག་གི་ཁྲག་གིས་གང་བའི་ཐོད་པ་
ཐུགས་དཀར་འཛིན་པས་ཡུམ་ལ་འཁྱུད་པ། ཞལ་མཆེ་བ་གཙིགས་ཤིང་ལྗགས་འདྲིལ་བ། དམར་ལ་ཟླུམ་པའི་སྤྱན་གསུམ་དང་ལྡན་པ། དབུ་སྐྲ། སྨིན་མ། སྨ་ར་དམར་སེར་གྱེན་དུ་འབར་བ། ཁྲོ་གཉེར་དང་། གསུས་ཁྱིམ་
དང་བརླ་དང༌། བྲང་ཞེང་རྣམས་ཆེ་ཞིང་སྦོམ་ལ་རྒྱས་པ། སྐུ་དང་ཡན་ལག་ཉིང་ལག་ཐུང་ཞིང་རགས་པ། ཀླུ་ཆེན་པོ་བརྒྱད་ཀྱིས་བརྒྱན་ཞིང་། སྟག་གི་ལྤགས་པའི་ཤམ་ཐབས་ཅན། འཛག་པའི་མགོ་བོ་བརྒྱ་ཕྱེད་ཀྱི་དོ་ཤལ་
93

འཇིགས་བྱེད་ཆོས་སྐོར་
དང༌། སྐམ་པོ་ལྔས་དབུ་རྒྱན་པ། གར་གྱ་ིཉམས་དགུ་དང་ལྡན་པས་གཤིན་རྗེའི་ཚོགས་སྐྲག་པར་བྱེད་པ། མ་ཧེ་དམར་པོའི་གདན་ལ་ཞབས་གཡོན་བརྐྱངས་པས་ཞུགས་པ། དེའི་པང་ན། མ་རྡོ་རྗེ་རོ་ལངས་མ་དམར་མོ་གྲི་
གུག་དང་ཐོད་པ་འཛིན་པ། རུས་པའི་རྒྱན་གྱིས་བརྒྱན་པ་དང་མཉམ་པར་སྦྱོར་བ་ཡེ་ཤེས་ཀྱི་མེ་འབར་བའི་དབུས་ན་བཞུགས་པའོ། །ཨོཾ་བཛྲ་པུཥྤ་.ཐུན་མོང་བ། དྷཱུ་པེ། ཨཱ་ལོ་ཀེ། གནྡྷ། ནཻ་ཝི་དེ། ཤཔྟ་ཨཱཿཧཱུྃ། ཨོཾ་ཨཱཿ…
ཕྱི། རཱུ་པཾ། ཤཏྟཾ། གནྡྷ། ར་སཾ། སྤཎཱཾ་བཛྲཱི་ཧཱུྃ། ནང་ ཨོཾ་ཨཱ་ཨ་མྲྀ་ཏ་པཱུ་ཛ་ཧཱུྃ། གསང་བ་ བླ་མ་ཡབ་ཡུམ་སྙོམས་པར་ཞུགས་པས། ལྷན་ཅིག་སྐྱེས་པའི་བདེ་བ་ཆེན་པོས་རྒྱུད་གང༌། དེ་ཁོ་ན་ཉིད་...མཆོད་བྱ་མཆོད་
བྱེད། མཆོད་ཡུལ་ཐམས་ཅད་རང་གི་སེམས་རང་རིག་འོད་གསལ་གྱི་ངོ་བོར་རོ་གཅིག་པའོ། །གང་གི་དྲིན་གྱི་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང༌། །བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། །
སངས་རྒྱས་ཀུན་གྱི་རང་བཞིན་སྐུ། །སློབ་དཔོན་ལ་ནི་བདག་སྐྱབས་མཆི། གཙོ་བོ་ལྷ་མོར་བཅས་པ་ཡི། །ལྷ་རྣམས་ལ་ཡང་ཕྱག་འཚལ་ལོ། །ཁྱོད་ཞབས་པད་མ་སྤངས་ནས་ནི། །བདག་ལ་གཞན་ན་སྐྱབས་མ་མཆིས། །ཁྱོད་
ཀྱིས་ཐུགས་རྗེའི་བྱིན་རླབས་ཀྱིས། །དེ་རིང་བདག་ལ་བཀའ་དྲིན་མཛོད། ཞེན་པ་སྤང་བ་ བདག་གི་དགྲ་གཉེན་གདོན་བགེགས་ཆགས་སྡང་གི་ཡུལ་དུ་གྱུར་པ་ཐམས་ཅད་དང༌། བདག་ཏུ་བཟུང་བའི་ཡོ་བྱད་ཐམས་ཅད་དཔལ་ལྡན་བླ་
94

M
ཞེ་བརྒྱད་
আ
།མ་དམ་པ་ལ་དབུལ་བར་བགྱིའོ། །དུས་གསུམ་སངས་རྒྱས་ཐམས་ཅད་ཀྱི་ངོ་བོ་བླ་མ་དམ་པས། བདག་གི་བསམ་པ་མཁྱེན་པར་མཛད་དུ་གསོལ། །བདག་ལ་ཐུགས་རྗེས་བཟུང་དུ་གསོལ། བདག་
ལ་བྱིན་གྱིས་བརླབ་ཏུ་གསོལ། རང་ཐ་མལ་དུ་གནས་པའི་ལག་པ་གཡས་པས་རལ་གྲི་རྣོ་ངར་དང་ལྡན་པ་ཐོགས་ནས་རང་གི་ཐོད་པ་བཅད་དེ། མདུན་དུ་ཐོད་པའི་སྒྱེད་བུ་གསུམ་གྱི་སྟེང་དུ་བཞག དེ་རྗེས་རྐང་པ་
གཡས། གཡོན། རོ་སྨད། ནང་ཁྲོལ། ཁོག་སྟོད། ལག་པ་གཡོན། མགོ་བོའི་ལྷག་མ། མཐར་ལག་པ་གཡས་རལ་གྲི་དང་བཅས་པ་ཐོད་པའི་ནང་དུ་བསྐྱུར་ཏེ་ཤ་ཁྲག་རུས་པའི་ཕུང་པོ་ཆེན་པོར་གྱུར་པ་ལ། ཨོཾ་ཨཱཿཧཱུྃ་
ཚར་གསུམ། ཟག་མེད་ཀྱི་བདུད་རྩིའི་རྒྱ་མཚོར་གྱུར། རྩ་བའི་བླླ་མའི་ཞལ་དུ་ཨོཾ་ཨཱཿཧཱུྃ། བརྒྱུད་པའི་བླ་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཡི་དམ་ལྷ་ཚོགས་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཕྱོགས་བཅུའི་སངས་རྒྱས་རྣམས་ཀྱིི་
ཞལ་དུ་ཨོཾ་ཨཱཿཧཱུྃ། བྱང་ཆུབ་སེམས་དཔའ་རྣམས་ཀྱི་ཞལ་དུ་ཨོཾ་ཨཱཿཧཱུྃ། འཕགས་པ་རང་རྒྱལ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཉན་ཐོས་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཆོས་སྐྱོང་སྲུང་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ནོར་ལྷ་
རྣམས་ཀྱི་ཞལ་དུ་ཨོཾ་ཨཱཿཧཱུྃ། དེ་ཐམས་ཅད་དགེས་ཤིང་ཚིམ་ནས་བདག་ལ་བྱིན་གྱིས་རློབ་པར་མཛད། རིགས་དྲུག་གིས་བསྡུས་པའི་སེམས་ཅན་ཐམས་ཅད་ཀྱི་ཞལ་དུ་ཨོཾ་ཨཱཿཧཱུྃ། ལན་ཆགས་བུ་ལོན་ཤ་འཁོན་གཉེར་བའི་རིགས་
455

འཇིགས་བྱེད་ཆོས་སྐོར་
རྣམས་ཀྱི་ཞལ་དུ་ཨོཾ་ཨཱཿཧཱུྃ། རིགས་དྲུག་གནོད་བྱེད་ཐམས་ཅད་ཚིམ་ཞིང་སྡུག་བསྔལ་དང་བྲལ་བར་གྱུར་ཅིག སངས་རྒྱས་ལ་སྐྱབས་སུ་མཆིའོ།...བྱིན་གྱིས་བརླབས་པ། རང་གི་སེམས་ཀྱི་སྡིག་སྒྲིབ་དག བླ་མའི་ཐུགས་ཀྱི་བྱིན་
རླབས་ཞུགས། བླ་མའི་ཐུགས་དང་རང་སེམས་དབྱེར་མེད་ཆོས་ཀྱི་སྐུར་གྱུར། ཆོས་ལ་སྐྱབས་སུ་མཆིའོ། །རང་གི་ངག་གི་སྡིག་སྒྲིབ་དག བླ་མའི་གསུང་གི་བྱིན་རླབས་ཞུགས། བླ་མའི་གསུང་དང་རང་གི་ངག་དབྱེར་མེད་
ལོངས་སྤྱོད་རྫོགས་པའི་སྐུར་གྱུར། དགེ་འདུན་ལ་སྐྱབས་སུ་མཆིའོ། །རང་གི་ལུས་ཀྱི་སྡིག་སྒྲིབ་དག བླ་མའི་སྐུའི་བྱིན་རླབས་ཞུགས། བླ་མའི་སྐུ་དང་རང་གི་ལུས་དབྱེར་མེད་སྤྲུལ་པའི་སྐུར་གྱུར། དུས་གསུམ་སངས་རྒྱས་
ཐམས་ཅད་ཀྱི་ངོ་བོ་བླ་མ་རིིན་པོ་ཆེ་ལ་སྐྱབས་སུ་མཆིའོ། །རང་གི་ལུས་ངག་ཡིད་ཆོས་ཉིད་དང་བཅས་པའི་སྡིག་སྒྲིབ་བག་ཆགས་དག བླ་མའི་སྐུ་གསུང་ཐུགས་ཡེ་ཤེས་ཀྱི་བྱིན་རླབས་ཞུགས། བླ་མའི་སྐུ་གསུང་ཐུགས་ཡོན་ཏན་
་ཐམས་ཅད་དང༌། རང་གི་ལུས་ངག་ཡིད་བྱ་བྱེད་ཐམས་ཅད་དབྱེར་མེད་ངོ་བོ་ཉིད་ཀྱི་སྐུར་གྱུར། སྤྲོས་མེད། དེའི་ངང་ལ་ཅི་རིགས་མཉམ་པར་བཞག དཔལ་ལྡན་གཤིན་རྗེའི་གཤེད་དང་སོགས་བརྒྱུད་པའི་གསོལ་འདེབས་
དང༌། ཆོས་ཀུན་སྟོང་པ་སོགས་བརྗོད་ཅིང་སྤྱོད་ལམ་དུ་ཡང་དོན་དྲན་པར་བྱ། དགེ་བ་འདི་ཡིིས་ནམ་མཁའི་མཐའ་ཀླས་པའི། །ལུས་ཅན་ཀུན་གྱི་བསོད་ནམས་ཡེ་ཤེས་ཚོགས། །མྱུར་དུ་བསྒྲུབས་ནས་ཚེ་འདི་ཁོ་ན་ལ། །རྡོ་རྗེ་
...
96

ཞེ་དགུ་བྱོན།
།འཛིན་པའི་ས་ལ་འགོད་པར་ཤོག །ཅེས་པ་འདི་ཡང་ས་སྐྱ་ལོ་ཙཱས་སྦྱར་བའོ།། །།ཨེ་ཝཾ།
97



གཅིག་